Ostebånd

Ostebånd er et bånd av lin eller bomull med brodert dekor. Ostebånd ble festet rundt osten, helst på store (gjerne 4-kilos) geitoster. Slik kunne man slippe å berøre osten med hendene når man skulle skjære. Samtidig fungerte de som pynt på osten. I tillegg til rene dekorative elementer kunne ostebånd ha brodert navn eller initialer for eieren, årstall eller en tekst som Skjær pent av osten. Ostebånd hørte ofte sammen med en ostebrikke til å legge under osten. Ostebånd var særlig brukt i perioden fra slutten av 1800-tallet og til omkring 1950.

Litteratur
 Østby, Jon Birger (1984): Nomenklatur for melkestell. Med tegninger av Torill Sand. Oslo.

Eksterne lenker
 Se ostebånd i DigitaltMuseum.

Kategori:Ost
Kategori:Pyntegjenstander
Kategori:Tekstilfag